Mitä mieltä olet Laura Närhen kappaleesta Tuhlari? | YleX | yle.fi
Julkaistu 21.06.2012 - 11:11 . Päivitetty 12.11.2014 - 08:53
Kuka? Laura Närhi: Tuhlari
Mitä? Alun perin Kemopetrol-yhtyeen solistina tutuksi tullut Laura Närhi julkaisi vuonna 2010 soolodebyyttialbuminsa Suuri sydän, josta tuli jättimenestys. Levy myi platinaa. Nyt kirkkonummelalaislähtöinen laulaja valmistelee toista albumiaan, jolta kuullaan tänään esimakua YleX Iltapäivän Rytmibarometrissa. Albumin on tarkoitus ilmestyä vielä tämän vuoden puolella.
Oman materiaalin työstämisen ohessa Närhi on tehnyt oman versionsa Tehosekoittimen kappaleesta Hetken tie on kevyt, joka soi Aku Louhimiehen Vuosaari-elokuvassa.
Hä? Laura Närhellä on selvästikin luova kausi meneillään. Nainen äänittää parhaillaan toista studioalbumiaan ja on postaillut virallisille Facebook-sivulleen muun muassa hedelmistä muodostettuja hymynaama-asetelmia.